open-index/open-wikipedia-markdown huggingface dataset:
Speculum (SASA)

thumb

**Speculum – študentský antropologický časopis** (ISSN 1337-9461) je odborné periodikum Slovenskej asociácie sociálnych antropológov a Katedry etnológie a kultúrnej antropológie Filozofickej fakulty Univerzity Komenského v Bratislave. 

Prvé číslo vytvorili študenti Katedry etnológie a kultúrnej antropológie v Bratislave v januári 2009. 

Časopis pozostáva z rubrík, ako sú zaužívané vo vedeckých a odborných periodikách: štúdie, materiály výskumu, tematické diskusie, eseje, rozhovory, recenzie a pod. Súčasťou však môže byť aj kritika, humor alebo realizácia akýchkoľvek netradičných nápadov, ktoré so sebou prináša živý a tvorivý študentský duch.

## Externé odkazy
*WWW stránka časopisu 

Kategória:Antropológia
Kategória:Slovenské odborné časopisy
Kategória:Slovenské študentské časopisy
Kreácia

**Kreácia** alebo **kreovanie** môže byť:
*tvorba, tvorenie (v niektorých významoch)
*menovanie nových kardinálov

**Kreácia** môže byť:
*výtvor, výsledok činnosti (najmä v umení)  
*v náboženstve: 
**stvorenie
**zhromaždenie kardinálskeho kolégia, na ktorom sú pápežom menovaní noví kardináli
*vo fyzike: 
**elementárny dej v procese zmien štruktúry či vlastností fyzikálnych sústav alebo ich vzájomných premien, napr. kreácia častice, kreácia páru častíc
**skrátene kreácia páru častíc
Výroba

**Výroba (vyrábanie, vyrobenie)** alebo **produkcia (produkovanie, vyprodukovanie)** je ľuďmi organizovaný proces premeny vstupov na hmotné statky (v širšom zmysle aj služby) určené na nejaký úžitok (uspokojenie potreby), pozri výroba (proces)

**Výroba** alebo **produkcia** môže byť aj celkový výsledok tohto procesu v určitom podniku či ekonomike za istý čas.

**Výroba** môže byť aj:
* výrobné odvetvie (konkrétne odvetvie alebo všeobecne výrobná oblasť)
* v účtovníctve: položka výkazu ziskov a strát (výroba = tržby z predaja vlastných výrobkov a služieb + zmena stavu vnútroorganizačných zásob + aktivácia), pozri výroba (výkaz ziskov a strát)

**Vyrábanie (vyrobenie)** môže byť aj:
* zarábanie, získanie prácou
* vypracovanie, spracovanie, dnes najmä vyčiňovanie kože
* zastarano:
** obrobenie (napr. pôdy)
** vystavenie (listiny)

**Produkcia (produkovanie, vyprodukovanie)** môže byť aj ťažba (vo všetkých významoch)

**Produkcia** môže byť aj:
* tvorenie, tvorba (najmä umeleckých a literárnych diel alebo v orgánoch organizmu) alebo jeho/jej výsledok (teda výtvory, tvorba)
* predvádzanie artistického, hudobného, zábavného a podobného programu
* finančné a organizačné zabezpečenie tvorby filmového diela, pozri produkcia (zabezpečenie filmu)
* v ekonómii (angl. output): pozri produkt (ekonómia)
* v ekológii: množstvo organickej hmoty vytvorené živým systémom na jednotku plochy (alebo objemu vody) za jednotku času, pozri produkcia (ekológia)
Kerplunk!

***Kerplunk*** (alebo ***Kerplunk!***) je druhý album americkej punk-rockovej kapely Green Day. Bol dokončený v máji 1991 a vydaný 17. januára 1992 vydavateľstvom Lookout! tento album produkovali Green Day a Andy Ernst. Album má oficiálne 12 skladieb a 4 skladby pridané ako bonus, ktoré boli vydané na EP *[[Sweet Children]]*. 

## Zoznam skladieb
# „2000 Light Years Away“ – 2:24
# „One for the Razorbacks“ – 2:30
# „Welcome to Paradise“ – 3:30
# „Christie Road“ – 3:33
# „Private Ale“ – 2:26
# „Dominated Love Slave“ (Tré Cool) – 1:42
# „One of My Lies“ – 2:19
# „80“ – 3:39
# „Android“ – 3:00
# „No One Knows“ – 3:39
# „Who Wrote Holden Caulfield?“ – 2:44
# „Words I Might Have Ate“ – 2:32

### Bonus
#  „Sweet Children“ (Armstrong, Mike Dirnt) – 1:41
# „Best Thing in Town“ – 2:03
# „Strangeland“ – 2:08
# „My Generation“ (Pete Townshend) – 2:19
----

## Členovia kapely
* Billie Joe Armstrong – spevák, gitara, bicie v „Dominated Love Slave“
* Mike Dirnt – basová gitara, spev v pozadí
* Tré Cool – bicie, vokály a gitara v „Dominated Love Slave“
* John Kiffmeyer, a.k.a. Al Sobrante – bicie v „Sweet Children“, „Best Thing in Town“, „Strangeland“ a „My Generation“

## Referencie

Kategória:Albumy Green Day
Kategória:Hudobné albumy z 1992
Kremeľ

**Kremeľ** môže byť:
* **Kremeľ** (s malým k) bol v starom Rusku mestský hrad (pevnosť) s funkciou strediska, pozri kremeľ (pevnosť)
* **Kremeľ** (s veľkým K) je Moskovský kremeľ
* v prenesenom význame, neoficiálne používaný názov pre označenie vyšších vládnych kruhov v ZSSR a Ruskej federácii
Sitemaps

**Sitemaps** je súbor, ktorý má za úlohu pomôcť internetovým vyhľadávačom spoznať štruktúru webovej lokality. 

V najjednoduchšej forme býva súbor Sitemaps spravidla v XML formáte a ukladá sa do koreňového adresára. Obsahuje zoznam URL jednotlivých podstránok spolu s ich ďalšími metadátami  (poslednú aktualizáciu, plánovanú frekvenciu zmien a dôležitosť adresy podstránky vo vzťahu k indexovej stránke webovej lokality). Je teda predpoklad, že podľa tohto zoznamu sa zvýši efektívnosť a radenie výsledkov práce pre vyhľadávacích robotov (webcrawlery: Googlebot, YahooSeeker, Holmes, Jyxobot...). Roboti takto dokážu lepšie triediť stránky lokality a vyčleniť stránky, ktoré k lokalite nepatria. Hoci sa odporúča využívať formát XML, moderné vyhľadávače ako Google akceptujú aj formáty RSS, mRSS, Atom 1.0 či TXT. 

Aj keď aplikácia súboru Sitemaps je súčasťou operácií spojených s optimalizáciou webovej lokality má iba podpornú funkciu, ktorá má zlepšiť prehľadnosť lokality a v žiadnom prípade nie je záväzným garantom toho, že stránky budú registrované v internetových prehliadačoch.

## Referencie

Kategória:Webové stránky
Kategória:Webové prehliadače
Mapa sídla

:
**Mapa sídla**  je reprezentácia architektúry webovej lokality, buď v podobe dokumentu používaného pri webovom dizajne alebo v podobe webovej stránky obsahujúcej  zoznam stránok na webovej lokalite. 
Kategória:Internet
Vysoká škola mezinárodních a veřejných vztahů Praha

**Vysoká škola mezinárodních a veřejných vztahů Praha, o.p.s.** je jedna z najstarších českých súkromných vysokých škôl, ktorá pôsobí na území Slovenska ako *Vzdelávací a konzultačný inštitút v Bratislave*. 

Škola pôsobí na Slovensku na základe udelenia oprávnenia ministerstva školstva na poskytovanie vysokoškolského vzdelávania na území Slovenska zo dňa 10. novembra 2008. 

## Štúdium
Vysoká škola poskytuje vzdelávanie v študijných programoch Medzinárodné a verejné vzťahy:
*Bakalársky študijný program - udeľovaný titul "bakalár (Bc.)":
** *Medzinárodné vzťahy a diplomacia*
*Magisterský študijný program - udeľovaný titul "magister (Mgr.)":
** *Medzinárodné a diplomatické štúdiá*

Od akademického roku 2009/2010 sa uskutočňuje vysokoškolské vzdelávanie vo vyššie uvedených študijných programoch v rámci 3-ročného bakalárskeho a 2-ročného magisterského študijného programu.

## Referencie

## Externé odkazy
 
* Oficiálna stránka

 

Kategória:Vysoké školy na Slovensku
Ryan Babel

**Ryan Babel** celým menom **Ryan Guno Babel** (* 18. december 1986, Amsterdam) je holandský futbalový útočník, ktorý hrá za klub Eyüpspor

V národnom drese debutoval v kvalifikácií na Majstrovstvá sveta vo futbale 2006, ktoré sa konalo v Nemecku, proti Rumunsku a hneď pri svojom debute vstrelil gól. Babel je tak štvrtým najmladším strelcom, ktorý kedy skóroval za Holandsko, vtedy mal 18 rokov a 79 dní.

V roku 2005 získal s juniorskou reprezentáciou titul majstrov sveta a jeho dobré výkony v drese Ajaxu mu vyniesli i pozvánku na majstrovstvá sveta v seniorskej kategórii.

V júni 2007 sa zúčastnil Majstrovstiev Európy hráčov do 21 rokov, kde bol v zápase proti Srbsku zvolený hráčom zápasu.

10. júla 2007 prestúpil z Ajaxu do Liverpoolu za 13,5 milióna libier. Liverpoolu sa upísal na päť rokov. Svoj debut v ich drese si odbil hneď 17. júla v priateľskom zápase proti Werderu Brémy.

## Zdroj

 
Kategória:Holandskí futbalisti 
Kategória:Hráči Ajax Amsterdam
Kategória:Hráči Majstrovstiev sveta vo futbale 2006
Kategória:Hráči Liverpool FC
Kategória:Hráči FA Premier League
Kategória:Hráči Majstrovstiev sveta vo futbale 2010
Kategória:Holandské osobnosti surinamského pôvodu
Kategória:Osobnosti z Amsterdamu
Vézelay (obec)

**Vézelay** je francúzska obec v departemente Yonne, región Burgundsko. 
Stojí na svätojakubskej pútnickej ceste do Compostely.

Je významná svojim opátstvom s bazilikou Svätej Márie Magdalény, ktoré je od roku 1981 súčasťou svetového dedičstva UNESCO.

## Obyvateľstvo

Počet obyvateľov obce je  ().

Nasledujúci graf zobrazuje vývoj počtu obyvateľov v obci.

## Významní obyvatelia
* Romain Rolland, francúzsky spisovateľ, tu v roku 1944 zomrel
* Jules Roy, francúzsky spisovateľ
* Georges Bataille, francúzsky spisovateľ
* Désiré-Émile Inghelbrecht, hudobný skladateľ
* Max-Pol Fouchet, spisovateľ a novinár
* Maurice Clavel, francúzsky filozof

## Múzeá
* Múzeum diel Viollet-le-Duca.
* Múzeum Zervos.
* Dom Jules Roye.
* Pivnica Pèlerin.
* Geologické a paleontologické múzeum v osade Goulotte.

## Iné projekty

## Referencie

## Zdroj

## Externé odkazy
Turistické stránky obce a okolia 


Kategória:Obce v departemente Yonne
Katedrála Notre-Dame (Amiens)

**Katedrála Notre-Dame** v Amiens, asi  severne od Paríža, je katedrála s najvyššou hlavnou loďou vo Francúzsku (odhliadnuc od nedokončenej katedrály v Beauvais) – 42,30 metrov. Stavba začala v 13. storočí a celá je v gotickom slohu.

Od roku 1981 je zapísaná na zozname svetového dedičstva UNESCO.

## Pozri aj
* Pútnické miesta na ceste do Santiaga de Compostela vo Francúzsku

## Iné projekty

## Externé odkazy
* 360-stupňový otočný model katedrály 
* Veľké množstvo fotografií 

## Zdroj

Kategória:Lokality Svetového dedičstva vo Francúzsku
Amiens
Amiens
Amiens
Kategória:Rímskokatolícke kostoly vo Francúzsku 
Kategória:Historické pamiatky vo Francúzsku
Kategória:Cesta svätého Jakuba
Kategória:Amiens
Kategória:Stavby v departemente Somme
Marcel Merčiak

Mgr. **Marcel Merčiak** (* 31. august 1975, Prešov) je slovenský športový komentátor a novinár.

## Životopis
Pochádza zo štvorčlennej rodiny, jeho otec sa volá Ján a mama Helena. Má jednu sestru, Karin. V rokoch 1981 až 1989 absolvoval základnú školu na Mukačevskej ulici. Od roku 1989 do 1993 študoval na gymnáziu na Ul. Tarasa Ševčenka v Prešove a v roku 1993 začal študovať žurnalistiku na Filozofickej fakulte UK V Bratislave. V roku 1997 ukončil štúdium a získal titul Mgr. Od 1. júla 1997 je zamestnancom RTVS. Komentuje športové prenosy (hlavne futbal, prípadne ľadový hokej a biatlon).

## Úspechy a ocenenia

## Bibliografia
* Brasil, Brasil! 
* Hviezdy svetového futbalu

## Referencie

## Iné projekty

Kategória:Slovenskí športoví komentátori
Kategória:Slovenskí televízni moderátori
Kategória:Slovenskí športoví novinári
Kategória:Osobnosti z Prešova
Veľkoobchod

**Veľkoobchod** alebo zriedkavo **predaj en gros** [an gro] je obchod, pri ktorom sa tovar kupuje od výrobcu alebo iného veľkoobchodníka a predáva maloobchodníkovi alebo inému veľkoobchodníkovi (nie konečnému spotrebiteľovi), prípadne aj predaj inštitucionálnym, priemyselným a podobným konečným spotrebiteľom. Osoba venujúca sa veľkoobchodu je **veľkoobchodník**.
Veľkoobchodník nakupuje produkty vo veľkom množstve. Veľkoobchodník získava od výrobcu množstevné zľavy. Vytvára veľké skladové zásoby, dopĺňa tovar a následne ho predáva konečnému zákazníkovi.

Kategória:Obchod
Romantickosť

**Romantickosť** môže byť:
*vlastnosť byť v duchu romantizmu, pozri romantizmus
*vysnívanosť, fantastickosť, zázračnosť, neobyčajnosť
*malebnosť

**Antiromantickosť** alebo **protiromantickosť** je namierenosť proti romantizmu.
Fantazmagória

**Fantazmagória** alebo **fantazma** môže byť:

* výtvor (podráždenej) fantázie, vidina, prízrak, mam, fantóm;

**Fantazmagória** môže byť:

* vyvolávanie klamných predstáv.
Letisko Senica

**Letisko Senica** (ICAO: **LZSE**) je neverejné letisko pri meste Senica. Jeho prevádzkovateľom je Záhorácky Aeroklub Senica. Letisko sa používané na súkromné lety, športové lety, výučbu pilotáže vetroňov a ďalšie typy špeciálnych letov.  Má spevnenú dráhu 12L/30R s unosnosťou 15 000 kg/1,2 Mpa a trávnatú dráhu s unosnosťou 7 000 kg/0,25 Mpa.

Od začiatku mája do konca októbra na letisku prebieha intenzívna parašutistická prevádzka. Na dosiahnutie požadovanej výšky pre tandemové a športové zoskoky sa používa lietadlo Let L-410 Turbolet. Zoskoky (tandemové aj športové) sa realizujú z výšky 4 000 m, pričom športoví parašutisti môžu vykonávať tréningové zoskoky aj z  výšky 1 500 m. Letisko je tak atraktívnym miestom pre milovníkov adrenalínu a parašutistického športu.

## História
Letisko, ktoré postavili členovia klubu, bolo otvorené 8. mája 1973, ale úplne dokončené bolo však až roku 1974. Od začiatku slúžilo na športové účely, preto sa na ňom nikdy nevybudovala pravidelná linka.

## Referencie

## Externé odkazy
* Oficiálna stránka letiska
* Tandemové zoskoky Letisko Senica

Senica
Kategória:Senica
Kategória:Doprava v Senici
Kategória:Stavby v Senici
Sóma

**Sóma** môže byť:
* indický boh, pozri Sóma (boh)
* bylina, ktorej opojnú šťavu starí Indovia používali pri obetiach, pozri sóma (bylina)
* v biológii a lekárstve:
** telo (najmä ľudské na rozdiel od psychiky)
** súhrn somatických buniek organizmu (čo je takmer to isté ako telo), pozri somatická bunka
** perikaryón (telo nervovej bunky)
* v Japonsku:
** mesto, pozri Sóma (mesto, Fukušima)
** dedina, pozri Sóma (dedina, Aomori)
** Sóma-gun

Príslušné prídavné meno v lekárstve znie **somatický**, jeho opak znie **antisomatický**.

## Pozri aj
* somatická frazeológia
Endemickosť

**Endemickosť** môže byť:
*v biológii: vlastnosť týkať sa endemitu, pozri endemit
*v lekárstve: vlastnosť byť charakteristický endémiou, pozri endémia
Kismet

**Kismet** môže byť:
* v islame: neodvratiteľný osud, pozri kismet (islam)
* názov muzikálu, pozri Kismet (muzikál)
* názov viacerých filmov
Líška (živočích)

[thumb|right|Rôzne druhy líšok z rodu [Vulpes.]]
**Líška** je slovenský názov niektorých rodov z čeľade psovité. 

## Systematika
V súčasnosti (podľa Luptáka 2003) je líška slovenský názov nasledujúcich rodov z čeľade psovité: 
**[[Vulpes]]* (vrátane *[[Alopex]]* a *[[Fennecus]]* (=*[[Megalotis]]*), pričom ale druh *Vulpes zerda* (=*Fennecus zerda*) má niekedy slovenské rodové meno fenek)
**[[Urocyon]]* (na konci 20. stor. občas zaraďovaný ako podrod rodu *Vulpes*)
**[[Dusicyon]]* v širšom zmysle, t.j.:
** *[[Dusicyon]]* v užšom zmysle
** *[[Lycalopex]]* (=*[[Pseudalopex]]*)
** *[[Atelocynus]]*
** *[[Cerdocyon]]*
(*Pozri aj článok [[psovité]] a podrobnosti pozri v článkoch o jednotlivých vyššie uvedených rodoch.*)
V druhej polovici 20. storočia sa slovenským názvom líška niekedy označoval len rod *Vulpes*, spravidla aj rod *Urocyon* a občas aj rod *[[Otocyon]]* (ktorý Lupták 2003 nazýva pes), zatiaľ čo rod *Dusicyon* v širšom zmysle mal na rozdiel od Luptákovho názvoslovia slovenské meno pes. Spomínaný rod *Vulpes* pritom buď zahŕňal taxón *Alopex* alebo taxón *Alopex* tvoril samostatný rod po slovensky nazývaný buď líška alebo pesec.

Vyššie uvedené rody líšok ako celok dnes (a podobne už najneskôr v druhej polovici 20. storočia) netvoria jeden prirodzený taxón, t.j. sú rozmiestnené na viacerých miestach vývojového stromu a systému psovitých. Historicky však (zhruba do polovice 20. storočia) líšky často tvorili jeden taxón, ktorý sa väčšinou volal Vulpina(e) (t.j. po slovensky líšky) a ktorý zahŕňal:
* dnešné rody *Vulpes* (vrátane *Alopex* a *Fennecus*, staršie niekedy bez taxónu *Fennecus*) a *Urocyon*, 
* niekedy zahŕňal aj *Dusicyon* v širšom zmysle (Dusicyon v širšom zmysle sú totiž druhy, ktoré morfologicky tvoria prechod medzi vlkmi a líškami, preto je ich zaradenie sporné) 
* a v starších textoch niekedy zahŕňal aj dnešný rod *[[Nyctereutes]]* (Rod *Nyctereutes* sa dnes už po slovensky nevolá líška, ale psík, konkrétne psík medviedikovitý). 
Spomínaný taxón Vulpina(e) sa v niektorých systémoch uvádzal nie ako taxón Vulpina(e), ale ako podrod Vulpes (t.j. po slovensky líška) patriaci do široko poňatého rodu *Canis* (t.j. po slovensky pes), čo okrem iného po formálnej stránke znamená, že všetky druhy, ktoré do tohto podrodu patrili, mali rodové meno *Canis*, čiže napr. sa písalo *Canis vulpes* namiesto dnešného *Vulpes vulpes* a *Canis cinereoargentatus* namiesto dnešného *Urocyon cinereoargentatus*. 

## Charakteristika
Presná charakteristika závisí od zvoleného rozsahu pojmu líška (pozri vyššie), ale minimálne pre rody *Vulpes* a *Urocyon* platia nasledovné hlavné spoločné znaky: Majú podlhovasté a relatívne menšie telo, krátke nohy, dlhý huňatý (výrazne chlpatý) chvost a končistý pysk. Horné trháky majú relatívne malé. Na rozdiel od psov sú bežne aktívne aj v noci. Za denného svetla majú elipsovité zreničky ako mačka. Vyhrabávajú si brlohy. Živia sa malými cicavcami a vtákmi, menej často hmyzom a plodmi.

## Zdroje

Kategória:Psovité
Martin Kalafus

**Martin Kalafus** (* 8. december 1988) je slovenský atlét, ktorý sa venuje skoku do výšky. Jeho trénerom je Jaromír Šimonek. Je členom klubu ŠK Vital Bratislava.

## Vzostup
V januári 2009 sa stal desiatym Slovákom, ktorý skočil 220 cm a viac. O mesiac neskôr na Halových majstrovstvách Slovenska vyhral výkonom 224 cm. V tejto súťaži vyhral aj nad Petrom Horákom, ktorý bol považovaný za najlepšieho výškara na Slovensku.

## Vrcholové podujatia
### Turín 2009
Zúčastnil sa Halových majstrovstiev Európy 2009 v Turíne. V disciplíne skok do výšky nepostúpil z kvalifikácie; výkonom 217 cm skončil celkovo na 27. mieste.

## Referencie


## Externé odkazy
* 

Kategória:Narodenia v 1988
Kategória:Slovenskí atléti
Kategória:Slovenskí skokani do výšky
Kategória:Skokani do výšky
Kategória:Pretekari ŠK Vital Bratislava
Matúš Janeček

**Matúš Janeček** (* 14. júl 1985, Banská Bystrica) je slovenský atlét, ktorý sa venuje behu na 110 m cez prekážky a v halovej sezóne 60 m cez prekážky. Trénuje ho Kamil Nosian. Je členom klubu AK Spartak Dubnica nad Váhom.

## Vrcholové podujatia
### Turín 2009
Zúčastnil sa Halových majstrovstiev Európy 2009 v Turíne. V disciplíne beh na 60 m cez prekážky nepostúpil z rozbehu; časom 7,90 s skončil celkovo na 18. mieste.

## Referencie

## Iné projekty

## Externé odkazy
* 

Kategória:Slovenskí atléti
Kategória:Slovenskí bežci na 110 m cez prekážky
Kategória:Bežci na 110 m cez prekážky
Kategória:Slovenskí bežci na 60 m cez prekážky
Kategória:Bežci na 60 m cez prekážky
Kategória:Pretekári AK Spartak Dubnica nad Váhom
Kategória:Osobnosti z Banskej Bystrice
Animalizácia

**Animalizácia** je tróp, ktorý prenáša vlastnosti zvierat na neživé predmety.

## Príklad
* *myšlienky sa plazia*
* *deka hryzie*

Kategória:Literárne pojmy
Jaroslav Dobrovodský

**Jaroslav Dobrovodský** (* 13. december 1984) je slovenský atlét a tréner ktorý sa venuje skoku do diaľky a trojskoku. Trénoval ho Alexander Beskrovny. Je členom klubu AK Slávia UK Bratislava.

S atletikou začínal na ZŠ Nábrežná v Nových Zámkoch v atletickej športovej triede pod vedením trénerky Renaty Královičovej. Následne ho trénoval v atletickom klube v Nových Zámkoch Juraj Szák a Štefan Straňovský. Po odchode z AC Nové Zámky začal trénovať u trénera Alexandra Beskrovného v Bratislave. 

## Kariéra
### 2009
Zúčastnil sa Halových majstrovstiev Európy 2009 v Turíne. V disciplíne skok do diaľky výkonom 759 cm skončil celkovo na 16. mieste. V trojskoku skočil 16,37 m a skončil na 11. mieste. Na Halových majstrovstvách Európy v atletike 2011 v Paríži, v disciplíne trojskok skočil 16,55 m a skončil na 11. mieste. 

Osobný rekord v trojskoku (16,46 m) skočil 23. mája 2009 na mítingu vo francúzskom meste Thonon-les-Bains.

Aktuálny osobný rekord v trojskoku skočil na HME v Paríži 16,55 m a v skoku do diaľky na halových MSR dňa 20.2.2011 v Bratislave 780 cm - slovenský halový rekord. 

S podporou vetra nad 2,0 m/s skočil v talianskom meste Pergine 799 cm a v talianskom Donnas 802 cm. 
## Referencie


## Externé odkazy
* 

Kategória:Slovenskí skokani do diaľky
Kategória:Slovenskí trojskokani
Kategória:Pretekári AO Slávia UK Bratislava
Kategória:Osobnosti z Nových Zámkov
Daniel Vanek

**Daniel Vanek** (* 18. január 1983, Galanta) je slovenský atlét, ktorý sa venuje vrhu guľou a hodu diskom. Je členom klubu AK Spartak Dubnica nad Váhom.

## Vrcholové podujatia
### Peking 2008
Dňa 20. júla 2008 vo vrhu guľou vrhol výkon 19,75 m, čo bolo len 5 cm za B-limitom na Letné olympijské hry. V prípade, ak by hodil o 5 cm viac, mal by sa šancu kvalifikovať na základe B-limitu.

### Turín 2009
Zúčastnil sa Halových majstrovstiev Európy 2009 v Turíne. V disciplíne vrh guľou nepostúpil z kvalifikácie; výkonom 18,78 m skončil celkovo na 17. mieste.

## Referencie


## Externé odkazy
* 

Kategória:Osobnosti z Galanty
Kategória:Slovenskí atléti
Kategória:Slovenskí guliari
Kategória:Slovenskí diskári
Kategória:Pretekári AK Spartak Dubnica nad Váhom
Vážky (rad)

**Vážky** (*Odonata*) je rad hmyzu, ktorý sa z vývojového hľadiska pokladá za jeden z najstarších. Špecializovaná veda o vážkach sa nazýva odonatológia.

## Výskyt druhov
Vážky sa vyskytujú na celom svete s výnimkou najchladnejších miest. Počet druhov na svete sa odhaduje asi na 5 500 druhov, na území Slovenska približne 70 (najväčší druh je *[[Cordulegaster heros]]*).

Vážka je stredný hmyz, ktorý žije v blízkosti chladných močiarov (vody). Dlhá môže byť max.  a jej krídla merajú . Má dva páry krídel. Dva naľavo a dva napravo. Živí sa najmä menším hmyzom, rybkami, prípadne rastlinami.

## Systematika vážok
Rad pozostáva z asi tridsiatich čeľadí.

Rozoznávame dve veľké skupiny (podrady) a jeden malý podrad:
* šidielka (*Zygoptera*) – majú širokú hlavu s očami ďaleko od seba. V pokoji skladajú krídla k sebe. 
* šidlá (*Anisoptera*) – šidlá, vážky a pod. – majú okrúhlu hlavu a oči môžu byť na temene hlavy spojené. V pokoji krídla neskladajú.
* *[[Anisozygoptera]]* – má iba dva druhy.

## Výskyt druhov
Vážky obľubujú teplejšie stanovištia v okolí sladkých vôd, rybníkov, močarísk, rašeliniská a lesné lúky, ako i okraje lesov a potokov. Pri love však môžu zaletieť aj ďaleko od nich.

## Spôsob života
Ako dravci lovia predovšetkým iné druhy hmyzu: (muchy, komáre a pod.). Väčšina druhov dobre lieta, na krátke vzdialenosti dokážu vyvinúť rýchlosť až okolo /h. Vážky majú mimoriadne dobré letové schopnosti. V rýchlosti letu a vytrvalosti patria medzi rekordmanov v ríši hmyzu. Dokážu dokonca ovládať každé krídlo samostatne a vedia tak lietať dozadu, zastaviť sa vo vzduchu alebo naraz zmeniť smer letu.

Motýlice a šidielka čakajú na vhodnú korisť na vegetácii, vážky a šidlá sa zdržujú vo vzduchu a svoju korisť lovia priamo za letu. Pri love sa orientujú dobre vyvinutým zrakom, lebo niektoré druhy vidia až na niekoľko metrov. Samce niektorých druhov vážok majú svoje teritóriá, ktoré bránia pred votrelcami. Ako potrava im slúži iný hmyz, larvy a lovia aj červy, perloočky a ďalšie drobné vodné živočíchy.

## Referencie

## Literatúra
* Lohmann, H.: 1996, Das phylogenetische System der Anisoptera (Odonata). Deutsche Entomologische Zeitschrift, 106(9): p. 209 – 266.
* Rehn, A. C.: 2003, Phylogenetic analysis of higher-level relationships of Odonata. Systematic Entomology, 28(2): p. 181 – 240. 
* Obenberger, Jan. Entomologie IV. 1. vyd. Praha: Československá akademie věd, 1958. strany: 216 – 290.
* Zelený Jiří, Hanel Lubomír. *Vážky: Výzkum a ochrana*. 1 vyd. Vlašim: Český svaz ochránců přírody, 2000. 240 pp.
* R. R. Askew. *The Dragonflies of Europe*. 2. vyd. England: Harley books, 2004. 308 pp.
* Hanel, Lubomír. *Vážky Podblanicka*. 1. vyd. Vlašim: Český svaz ochránců přírody, 1999: Muzeum okresu Benešov. 96 pp.
* FARKAČ J., KRÁL D. & ŠKORPÍK M. [eds.] (2005): Červený seznam ohrožených druhů České republiky. Bezobratlí. List of threatened species in the Czech Republic. Invertebrates. Agentura ochrany přírody a krajiny ČR, Praha, 760 pp.

## Iné projekty

 – kľúč k určovaniu čeľadí vážiek v Česku na Wikibooks

## Externé odkazy
* kompletní taxonomie vážek na ''biolib.cz''

Kategória:Odonatológia
Spalovač mrtvol

[náhľad|Film sa natáčal aj v monumentálnom [krematórium|krematóriu v Pardubiciach.]]
***Spalovač mrtvol*** je česko-slovenský film režiséra Juraja Herza z roku 1969. V čase svojho vzniku bol film cenzúrovaný režimom a hneď po premiére zakázaný. Scenár napísal Ladislav Fuks podľa predlohy vlastného románu *Spalovač mrtvol* (1967). Film mal premiéru 14. marca 1969. 

## Dej

Film zachytáva príbeh pána Kopfrkingla, zamestnanca krematória. Kopfrkingl je milujúci otec, manžel a kultúrny človek ktorý si rád číta svoju Tibetskú knihu mŕtvych. Pomery v Čechách na konci 30. rokov a nástup nacizmu túto situáciu zmenia. Kopfrkingl začne spolupracovať s nacistami a židovské korene jeho manželky a rodiny sa pre neho stávajú nežiaducimi.

## Ocenenia
* 1969 – Trilobit FITESU za kameru a réžiu
* 1969 – Strieborná siréna na Prehliadke česko-slovenských filmov v Sorrente
* 1972 – Strieborná medaila za réžiu a hlavnú hereckú rolu na Katalánskom MFF v Sitges

## Referencie

## Externé odkazy
* 
* 

Kategória:České filmy
Kategória:Čiernobiele filmy
Kategória:Filmy z 1969
Kategória:Filmy podľa názvu
Belušské vráta

**Belušské vráta** (tiež **Prvé vráta** – prvé z troch skalných „vrát“ v Slatinskej doline), sú krátka skalnatá tiesňava vyhĺbená Slatinským potokom vo vápencoch Manínskeho príkrovu. Ľavú stranu tiesňavy tvoria Butkovské bradlá, ich posledná nápadná vyvýšenina „Kavčia skala“, prudko zbiehajúca celistvým skalnatým hrebeňom do doliny. Pravú stranu tvorí miernejší, ale nápadnejší a impozantnejší skalný hrebeň z vrchu Hradište ( n. m.), známeho z Povesti o Beluši. Zatiaľ čo ľavostranné skaly obrátené na sever sú porastené listnatým bukovo-dubovo-hrabovým lesom, skalný hrebeň Hradišťa otočený na juhozápad je porastený prevažne len krovitým porastom s prevahou drieňa; strmá stena padajúca temer kolmo zo strany od Beluše je holá. 

Za Vrátami tiesňava pokračuje hlbokou a úzkou dolinou medzi Hradišťom na jednej a Butkovom na druhej strane, tvoriac tak klasickú inverznú dolinu s citeľnou „kapsou“ chladného vzduchu pri prechode Vrátami z Belušských Slatín smerom na Mojtín. Tiesňava končí pri kameňolome, pod ktorým sa nachádza Studnička pod lomom, dolina sa tu rozširuje do kotliny Ovsiská. Udávaná šírka tiesňavy je najčastejšie 10 metrov, skutočná šírka priervy Slatinského potoka je však len asi 2 metre. Priechod, ktorým dnes vedie cesta na Mojtín, bol vytvorený umelo – vystrieľaný do skaly v dobe medzivojnovej ČSR. Predtým sa tiesňavou dalo prejsť len korytom potoka – drevený senný voz bolo nutné rozobrať, preniesť na druhú stranu tiesňavy a znovu zložiť. Pôvodnú šírku tiesňavy naznačuje ponechaný zvyšok skalného hrebeňa – skalnej ihly čnejúcej uprostred najužšieho miesta.

Za potokom sa v skale Hradišťa nachádza malá jaskyňa, po pravej strane cesty smerom od Beluše je dodnes udržiavaný pomník z 2. svetovej vojny – na pamiatku siedmich Hložanov, vezúcich proviant na salaše v Ovsiskách, ktorých tu zadržali, na mieste odsúdili a popravili nemeckí vojaci za údajnú pomoc partizánom.

Lokalita Belušské vráta je dlhodobo navrhnutá na vyhlásenie za prírodnú pamiatku.

## Externé odkazy
* Poloha na turistickej mape

## Zdroje
* Kočiš, J.: Beluša 1330 – 2002 pohľady do dejín, Vydavateľstvo Jozef Blaha, druhé doplnené vydanie, Žilina 2002

Kategória:Tiesňavy na Slovensku
Kategória:Beluša
Krídlo (hmyz)

[náhľad|Detail krídla [čmeľa]]
**Krídlo** je letový orgán pri mnohých druhoch hmyzu. 

Hmyz, ktorý má krídla označujeme ako krídlatý hmyz (Pterygota), druhou skupinou hmyzu je hmyz bezkrídly (Apterygota). U hmyzu sa vyskytujú dva páry krídel. Niektoré druhy hmyzu majú krídla rovnaké, alebo veľmi podobné (motýle, vážky, koníky). U niektorých druhov hmyzu je niektorý pár modifikovaný, napr. pri chrobákoch je premenený prvý pár krídel na tzv. krovky. U dvojkrídlovcov (Diptera) je niekedy druhý pár krídel premenený na tzv. kyvadielka.

## Iné projekty

Kategória:Anatómia hmyzu
Anton Grigorievič Rubinštejn

**Anton Grigorievič Rubinštejn** (; * 28. november 1829, Vychvatincy, Ruské impérium – † 20. november 1894, Petergof) bol významný ruský pianista, skladateľ a dirigent obdobia romantizmu. Ako pianista bol porovnávaný s do tej doby najvýznamnejším Franzom Lisztom a zaraďuje sa medzi najväčších klavírnych virtuózov vôbec.

Istý čas žil a pracoval aj v Bratislave. V roku 1862 založil svetoznáme Petrohradské konzervatórium, prvú školu hudby v Rusku.

## Literatúra
* Larry Sitsky: *Anton Rubinstein. An annotated catalog of piano works and biography.* Greenwood Press, Westport CT u.&nbsp;a. 1998, ISBN 0-313-25497-4 (*Music reference collection* 72).
* Annakatrin Täuschel: *Anton Rubinstein als Opernkomponist.* Kuhn, Berlin 2001, ISBN 3-928864-81-5 (*Studia slavica musicologica* 23).
* Michael Jahn, Clemens Höslinger: *Vergessen. Vier Opernkomponisten des 19. Jahrhunderts. J. F. Halévy, A. Rubinstein, K. Goldmark und J. J. Abert.* Verlag Der Apfel, Wien 2008, ISBN 978-3-85450-288-3 (*Schriften zur Wiener Operngeschichte* 6).

## Iné projekty

## Externé odkazy
* Stručný životopis
* Život a dielo 

Kategória:Ruskí klaviristi
Kategória:Klaviristi židovského pôvodu
Kategória:Ruské osobnosti židovského pôvodu
Kategória:Držitelia Radu Pour le Mérite
Kategória:Nositelia Radu svätého Vladimíra
Karamazovi

***Karamazovi*** je film režiséra Petra Zelenky nakrútený v česko-poľskej koprodukcii v roku 2008. Základom  filmu je predstavenie Dejvického divadla *Bratři Karamazovi* (román F. M. Dostojevskij, dramatizácia Evald Schorm), ktoré sa odohráva v poľskej oceliarni. Nakrúcanie prebiehalo v českej železiarni v Hrádku u Rokycan.

Film získal ocenenie Český lev za réžiu a pre najlepší film roku 2008. Na 43. ročníku Medzinárodného filmového festivalu v Karlových Varoch získal cenu poroty FIPRESCI.

## Externé odkazy
* 
* 
* Oficiálna stránky filmu Karamazovi 

Kategória:České filmy
Kategória:Filmy podľa názvu
Kategória:Filmy z 2008
Imam Alimsultanov

**Imam Alimsultanov** (čeč.: **Имам Алимсултанов**) (* 1957 – † 10. november 1996, Odesa) bol čečenský básnik a spevák.

## Životopis
Narodil sa v Kirgizsku rodičom, ktorých násilne deportovali roku 1944. Po ich návrate do Čečenska už strednú školu vyštudoval v Groznom.

Hudobnícku kariéru začal Alimsultanov v polovici osemdesiatych rokov. Jeho piesne ovplyvnila tvorba Musu Gešajeva, Umara Jaričeva a iných čečenských poetov. Piesne Imama Alimsultanova sú blízke tradičnej čečenskej hudbe. V decembri 1994, keď sa začala prvá čečenská vojna, Alimsultanov  spočiatku vystupoval na koncertoch pre čečenských bojovníkov, neskôr na žiadosť prezidenta Džochara Dudajeva sprevádzal transporty ranených do Turecka. Svoj talent využil pri vystúpeniach v Istanbule, kde zbieral financie na podporu obetí vojny. Po návrate do Čečenska sa podieľal na vyslobodení 25 rukojemníkov – stavbárov z Odesy. Z vďaky mu primátor Odesy ponúkol tunajšie divadlo a Alimsultanov tu odohral päť úspešných koncertov. Otvorili divadlo, ktoré nesie jeho meno. Imam Alimsultanov v ňom vystupoval päťkrát.

Alimsultanov je pre čečenských bojovníkov za nezávislosť dodnes legendou, označujú ho za barda slobody. Jeho piesne sa stali hymnami hnutia odporu, povstalci sa nimi nadchýnali pred bojom. Azda preto ho roku 1996 v Odese zavraždili. Motív a okolnosti vraždy sú nejasné, ale vie sa, že do domu, kde býval, vtrhli muži v policajných uniformách.

Kategória:Čečenskí speváci
Kategória:Narodenia v 1957
Kategória:Úmrtia v 1996
Projekt Fórum

náhľad|Sídlo na Štefánikove 33 v Bratislave

**Projekt Fórum** je nezisková organizácia, ktorá vznikla na jar 2006 v Bratislave. Občianske združenie bolo založené s cieľom podpory vzdelávania, šírenia kultúry a vytvárania priestoru pre diskusiu a polemický dialóg. 

Hlavnou aktivitou tejto organizácie je projekt **Salon** http://www.salon.eu.sk. Ide o internetový portál, ktorý prináša aktuálny prehľad najzaujímavejších textov, ktoré vychádzajú v najvýznamnejších printových a internetových periodikách sveta. Portál sa osobitne zameriava na strednú Európu. Doposiaľ bolo na portáli citovaných alebo preložených asi 200 autorov, ktorých profily sú k dispozícii na webovej stránke. Medzi najfrekventovanejších svetových autorov patria napríklad Jurij Andruchovyč, Timothy Garton Ash, Péter Esterházy, Slavenka Drakulić, Václav Havel, Bernard-Henri Lévy, Andrzej Stasiuk, Umberto Eco, Viktor Jerofejev, zo Slovenska napríklad Michal Hvorecký, Rudolf Chmel, alebo Martin M. Šimečka.

Projekt kladie dôraz nie na množstvo textov, ale na ich kvalitný výber. Krátke anotácie, ktoré prináša v slovenčine a na svojej anglickej stránke v angličtine, poskytujú čitateľovi zhustenú informáciu o každom z jednotlivých textov. Príslušný odkaz potom  zavedie priamo do novín, či časopisu, v ktorých článok pôvodne vyšiel, takže sa, pokiaľ je prístupný na internete, okamžite dostane k jeho originálu. Niektoré vybrané texty uvádza v plnom znení v slovenčine, respektíve angličtine. Medzi odkazovanými svetovými médiami sú napríklad Newsweek, The New Yorker, The Economist, Frankfurter Rundschau, Libération a ďalšie. Zo slovenských napríklad denník SME, či týždenníky Žurnál alebo .týždeň.

## Externé odkazy
* Stránka združenia
* Odkaz na Salon na Perlentaucher.de
* Odkaz na Salona na SignAndSight.com

Kategória:Občianske združenia na Slovensku
Meziodens

thumb|Mesiodens medzi ešte existujúcimi hornými rezákmi.

**Meziodens** (lat. *mesiodens*) je nadpočetný  zub (niekedy aj viac ako jeden) vyvíjajúci sa v čeľusti medzi rezákmi.

Kategória:Zubné lekárstvo
Sedem životov (film)

***Sedem životov*** () je dramatický film z roku 2008, režírovaný Gabriele Muccinom. Will Smith účinkuje ako muž, ktorý sa rozhodne zmeniť životy siedmich ľudí. Zahrali si v ňom taktiež Rosario Dawsonová, Woody Harrelson a Barry Pepper. Film bol do amerických a kanadských kín uvedený 19. decembra 2008, do slovenských 5. marca 2009.

## Dej
Pred dvoma rokmi zapríčinil Tim Thomas (Will Smith) nehodu tým, že telefonoval počas jazdy a zomrelo pri nej sedem ľudí: šesť neznámych a jeho snúbenica, Sarah Jensonová (Robine Leeová).

Rok po nehode a po odchode z práce aeronautického inžiniera, Tim dá svojmu bratovi Benovi (Michael Ealy), zamestnancovi finančnej správy, pľúcny lalok. Šesť mesiacov nato dá časť jeho pečene pracovníčke oddelenia detskej starostlivosti, Holly (Judyann Elderová). Potom začne hľadať ďalších kandidátov na transplantáciu. Nájde Georgea (Bill Smirtovich), hokejového trénera dorastencov, a podaruje mu obličku a potom daruje kostnú dreň mladému chlapcovi menom Nicholas (Quintin Kelley).

Dva týždne predtým, než zomrie, kontaktuje Holly a spýta sa jej, či pozná niekoho, kto si zaslúži pomoc. Navrhne mu Connie Teposovú (Elpidia Carrilová), ktorá žije s násilným priateľom. Tim sa odsťahuje zo svojho domu do miestneho motelu a berie si so sebou medúzu do akvária. V jednu noc, po tom, čo bola Connie zbitá, kontaktuje Tima, ktorý jej dá kľúče od svojho domu pri pláži a zmluvne ho prenesie na ňu.

Ukradnúc bratove akreditácie a vydávajúc sa pod bratovým menom Ben, si nájde kandidátov na jeho posledné dva dary. Tým prvým je Ezra Turner (Woody Harrelson), slepý predavač mäsa a klavirista. Tim zavolá Ezrovi a obťažuje ho v práci, aby zistil, či sa rýchlo rozhnevá. Ezra zostal pokojný a Tim sa rozhodne, že stojí za dar.

Neskôr kontaktuje Emily Posovú (Rosario Dawsonová), živnostníčka s blahoželaniami, ktorá má vrodenú srdcovú chybu a vzácnu krvnú skupinu. Trávi s ňou veľa času, trhá jej burinu na záhrade, opraví jej ojedinelú Heidelbergovu tlačiareň. Zamiluje sa do nej a rozhodne sa podarovať jej srdce, pretože jej situácia sa zhoršuje.

Jeho brat si ho nájde v Emilynom dome. Ben požiada Tima, aby mu vrátil jeho identifikačnú kartu. Tim odíde a vráti sa do motela. Naplní vaňu ľadovými kockami, aby zachoval orgány vitálne, vlezie dovnútra a spácha samovraždu tým, že vloží extrémne jedovatú medúzu do vody. Jeho priateľ Dan (Barry Pepper) je určený za vykonávateľa, aby zaistil podarovanie jeho orgánov Emily a Ezrovi. Ezra Turner dostane jeho rohovky a Emily srdce. Po čase stretá Emily Ezru na koncerte a pustia sa do reči.

## Pôvodný názov
Slovo *pound* z originálneho názvu filmu *Seven Pounds* pochádza zo Shakespearovho diela *[[Kupec benátsky]]*, kde si pomstychtivý úžerník Shylock bude nárokovať jednu *libru mäsa* (*pound of flesh*) z Antoniovho tela, keď nebude schopný splatiť svoj dlh.

## Referencie

## Externé odkazy
* 
* 

Kategória:Filmy z 2008
Kategória:Filmy USA
Kategória:Filmové drámy
Kategória:Filmy podľa názvu
Tradukcia

**Tradukcia** môže byť:
*prevod, preklad, prevedenie, prenesenie
*v literatúre (najmä antickej rétorike): druh básnickej figúry, pozri tradukcia (rétorika)
*vo filozofii: druh úsudku, pozri tradukcia (filozofia)
Tradovanie

**Tradovanie** môže byť:
*šírenie (sa) ústnym podaním (teda tradíciou), pozri pod ústne podanie
*tradičné chápanie; vysvetľovanie na základe tradícií, pozri pod tradícia
Juraj Mikúš

**Juraj Mikúš** (* 22. február 1987, Skalica) je slovenský hokejista hrajúci za HK Skalica a poslanec mestského zastupiteľstva v rodnej Skalici.

## Klubový hokej
S hokejom začínal v rodnom meste, v mužstve Skalice, pričom v slovenskej extralige debutoval v sezóne 2003/04, keď strelil aj svoj prvý extraligový gól. V roku 2005 ho draftoval z 121. miesta klub Montreal Canadiens. Sezónu 2006/07 strávil v kanadskej juniorskej lige QMJHL, kde v tíme Chicoutimi Sagueneens odohral spolu 64 zápasov v ktorých získal 73 bodov (30 gólov, 43 asistencií). Po sezóne sa vrátil do Skalice, s ktorou sa dohodol na ročnej zmluve s ročnou opciou. Výraznejšie na seba upozornil najmä v sezóne 2008/2009, keď hral za Skalicu v útoku so Žigmundom Pálffym. Mikúš zaznamenal v 56 zápasoch 90 bodov za 31 gólov a 59 asistencií, v play-off pridal v 17 zápasoch 23 bodov (7+16) a prekonal tak extraligový rekord Pavla  Demitru. V júli 2009 podpísal zmluvu s NHL klubom Los Angeles Kings. Následne sa nedostal do kádra Los Angeles Kings a v sezóne 2009/10 hral v klube Manchester Monarchs. 

Po skončení sezóny sa dohodol na dvojročnej zmluve s klubom KHL Spartak Moskva. Koncom septembra 2010 bol vymenený do Dinama Riga, pretože bol v klube naplnený počet cudzincov. V Rige zotrval dva mesiace, odohral 22 duelov, v ktorých získal 4 body (1+3). V sezóne 2011/12 hral za HC Lev Poprad, kde bol najproduktívnejším hráčom, v 43 zápasoch dosiahol 27 bodov (12+15). Sezónu dohral v tíme najvyššej fínskej súťaže TPS Turku. V devätnástich zápasoch mal bilanciu 5 gólov a 6. asistencií. Ročník 2012/2013 začal v pražskom klube HC Lev Praha, kde odohral 27 zápasov, v ktorých získal 11 bodov (4+7). Koncom januára, tesne pred záverom prestupového obdobia v Európe a KHL ho získal klub HC Slovan Bratislava. S vedením podpísal zmluvu do konca nalsedujúcej sezóny, t.j. do 30. apríla 2014.

### Klubová štatistika

## Reprezentácia
V slovenskej reprezentácii odohral **66** zápasov a strelil **15** gólov.

### Štatistika na významných podujatiach

## Referencie

## Externé odkazy
* 
* Oficiálna stránka

Kategória:Slovenskí hokejisti
Kategória:Slovenskí hokejisti draftovaní NHL
Kategória:Hokejisti draftovaní klubom Montreal Canadiens
Kategória:Hráči HK Skalica
Kategória:Hráči HC Lev Praha
Kategória:Hráči HC Slovan Bratislava
Kategória:Hráči HC Litvínov
Kategória:Hráči HKm Zvolen
Kategória:Hokejisti Spartaku Moskva
Kategória:Hráči HC LEV Poprad
Kategória:Hráči Dinamo Riga
Kategória:Hráči TPS Turku
Kategória:Hráči HC Olomouc
Kategória:Účastníci MS v hokeji 2008
Kategória:Účastníci MS v hokeji 2009
Kategória:Účastníci MS v hokeji 2012
Kategória:Účastníci MS v hokeji 2018
Kategória:Politici KDH
Kategória:Osobnosti zo Skalice
Brezinka (prítok Hrona)

**Brezinka** je potok na Horehroní, v najvýchodnejšej časti okresu Brezno. Je to pravostranný prítok Hrona, meria 2,4 km a je tokom III. rádu.

## Prameň
Pramení na rozhraní Kráľovohoľských Tatier a Horehronského podolia, na južnom úpätí Kráľovej skaly (1 690,3 m n. m.) v nadmorskej výške cca 990 m n. m. 

## Opis toku
Od prameňa tečie sprvu severojužným smerom v geomorfologickom podcelku Heľpianske podolie, ešte na hornom toku sa stáča a ďalej už pokračuje smerom na juhovýchod. Na dolnom toku priberá pravostranný prítok z južného úpätia Kráľovej skaly (pramení VSV od obce Šumiac), podteká štátnu cestu č. 66 a JJZ od obce Telgárt sa v nadmorskej výške približne 829 m n. m. vlieva do Hrona. Oblasť sútoku je súčasťou chráneného územia Meandre Hrona.

## Referencie

Kategória:Potoky na Slovensku
Kategória:Povodie Hrona
Kategória:Vodné toky v Horehronskom podolí
Kategória:Vodné toky v okrese Brezno
Tradicionalizmus

**Tradicionalizmus** môže byť:
*všeobecne: zachovávanie tradícií, pridŕžanie sa tradícií
*duchovný postoj preceňujúci tradíciu, pozri tradicionalizmus (preceňovanie tradície)
*fideistický duchovný smer na začiatku 19. storočia vo Francúzsku, pozri tradicionalizmus (Francúzsko)
*nepresne: fideizmus vôbec
*skrátene katolícky tradicionalizmus
*náboženská doktrína, podľa ktorej individuálny ľudský rozum nemá schopnosť zistiť objektívnu pravdu eticko-náboženskej povahy
*Burkeovský tradicionalizmus (Burkeovský konzervatizmus; názor, že vo všetkých veciach, najmä politických, individuálny rozum a kritika nesstačia na organickú stavbu a vedú len k deštrukcii)
*tradicionalistický konzervatizmus (v USA)
*tradicionalistická škola (oba významy – vo filozofii aj architektúre)
*vo výtvarnom umení: tradicionalizmus (výtvarné umenie)
Čeremka

**Čeremka** je potok na Horehroní, v najvýchodnejšej časti okresu Brezno. Je to pravostranný prítok Hrona s dĺžkou 2,2 km a je tokom III. rádu.

## Prameň
Pramení v Horehronskom podolí, v geomorfologickom podcelku Heľpianske podolie, pod výbežkom Kráľovohoľských Tatier na južnom úpätí Kráľovej skaly (1 690,3 m n. m.) v nadmorskej výške cca 940 m n. m., VSV od obce Šumiac.

## Opis toku
Od prameňa tečie smerom na juh, sprava priberá krátky prítok prameniaci v blízkosti prameňa Čeremky (západne od neho) a na strednom toku sa nevýrazne esovito ohýba. Na dolnom toku priberá pravostranný prítok vznikajúci južne od kóty 880 m juhovýchodne od Šumiaca a potok pokračuje JJZ smerom k ústiu. Na krátkom úseku ešte tečie súbežne s cestou I. triedy č. 66 na ľavom brehu a severovýchodne od osady Červená Skala sa v nadmorskej výške cca 797 m n. m. vlieva do Hrona.

## Referencie

Kategória:Potoky na Slovensku
Kategória:Povodie Hrona
Kategória:Vodné toky v Horehronskom podolí
Kategória:Vodné toky v okrese Brezno
Manhattan Bridge

right|thumb|Manhattan Bridge

**Manhattan Bridge** je visutý reťazový most cez East River v meste New York v USA. Spája Lower Manhattan na Canal Street s Brooklynom na Flatbush Avenue Extension. Most má celkovú dĺžku , otvorený bol 31. decembra 1909. Navrhol a skonštruoval ho poľský inžinier Ralph Modjeski a Leon Moisseiff.

Na moste sú v hornej časti dva pruhy pre vozidlá v každom smere. V spodnej časti sú štyri koľaje pre podzemnú dráhu a chodník pre chodcov a cyklistov.

## Iné projekty

Kategória:Mosty v New Yorku
Kategória:Oceľové mosty
Kategória:Visuté mosty
Kategória:National Register of Historic Places
Dudlavá

**Dudlavá** je potok na Horehroní, vo východnej časti okresu Brezno. Je to pravostranný prítok Hrona, meria 3,8 km a je tokom III. rádu.

## Prameň
Pramení v Nízkych Tatrách, v geomorfologickom podcelku Kráľovohoľské Tatry, JJZ od masívu Vyšných Rovienok, ktoré vybiehajú z hlavného hrebeňa Nízkych Tatier medzi Kráľovou (1 946,1 m n. m.) a Strednou hoľou (1 875,9 m n. m.), južne od kóty 1 442,4 m v nadmorskej výške približne 1 030 m n. m. 

## Opis toku
Potok tečie na hornom toku severojužným smerom, následne sa stáča a na strednom toku pokračuje smerom na juhozápad, pričom vteká do Horehronského podolia. Tu sa esovito stáča a z pravej strany priberá prítok prameniaci JJZ od kóty 1 442,4 m. Ďalej obteká masív Dudlavej skaly (892,4 m n. m.) s jaskyňou na ľavom brehu a následne sa stáča prechodne na juh. Na dolnom toku sa napokon ohýba na západ, tečie súbežne s cestou I. triedy č. 66 na ľavom brehu a zároveň cez intravilán obce Vaľkovňa, kde sa v strede obce stáča smerom na JJZ, podteká spomenutú štátnu cestu i železničnú trať Banská Bystrica – Červená Skala a južne od miestneho kostola sa v nadmorskej výške približne 718 m n. m. vlieva do Hrona.

## Referencie

Kategória:Potoky na Slovensku
Kategória:Povodie Hrona
Kategória:Vodné toky v Kráľovohoľských Tatrách
Kategória:Vodné toky v Horehronskom podolí
Kategória:Vodné toky v okrese Brezno
Spotrebná daň (selektívna)

**Spotrebná daň** alebo **selektívna spotrebná daň** je daň zo spotreby (teda daň zdaňujúca spotrebu), ktorá zdaňuje len určité konkrétne výrobky (na rozdiel od napríklad dane z pridanej hodnoty, ktorá zdaňuje všetky výrobky). Patrí medzi nepriame dane.

## Slovensko
Na Slovensku v roku 2024 existujú tieto spotrebné dane:
* spotrebná daň z minerálneho oleja [zákon č. 98/2004 Z. z.] (v rokoch 2002-2004: spotrebná daň z minerálnych olejov [zákon č. 239/2001 Z. z.], do roku 2001: spotrebná daň z uhľovodíkových palív a mazív [č. 316/1993 Z. z.])
* spotrebná daň z alkoholických nápojov [zákon č. 530/2011 Z. z.] (do roku 2011 existovali namiesto tejto dane tri - vtedy aj formálne - samostatné dane, ktoré boli naposledy upravené zákonmi č. 104/2004 Z. z., 105/2004 Z. z. a 107/2004 Z. z.), ktorá sa polooficiálne delí na:
** spotrebná daň z vína
** spotrebná daň z piva
** spotrebná daň z liehu
* spotrebná daň z tabakových výrobkov [zákon č. 106/2004 Z. z.] (do roku 2004: spotrebná daň z tabaku a tabakových výrobkov [zákon č. 312/1993 Z. z.])
* spotrebná daň z elektriny [zákon č. 609/2007 Z. z.]
* spotrebná daň z uhlia [zákon č. 609/2007 Z. z.]
* spotrebná daň zo zemného plynu [zákon č. 609/2007 Z. z.]

Konkrétnosti týchto daní sú od vstupu Slovenska od EÚ, t. j. od roku 2004, sčasti výsledkom transponovania vtedy platných predpisov EÚ, najmä smernice Rady 92/12/EHS z 25. februára 1992 o všeobecných systémoch pre výrobky podliehajúce spotrebnej dani a o vlastníctve, pohybe a monitorovaní takýchto výrobkov.

## Externé odkazy
* Finančná správa - spotrebné dane

Kategória:Dane
Merlin

**Merlin** môže byť:
*kúzelník a veštec z okruhu kráľa Artuša, pozri Merlin (mytológia)
*planétka, pozri 2598 Merlin
*film z roku 1998, pozri Merlin (film z roku 1998)
*anglický názov filmu Merlin: Čarodejníkov učeň z roku 1998, pozri 
*film z roku 1992, pozri Merlin (film z roku 1992)
*TV seriál, pozri Merlin (seriál)
    
## Pozri aj
*Rolls-Royce Merlin
Jerry (prvé meno)

**Jerry** je ženské a mužské meno.

## Dátum menín v iných krajinách
* Švédsko –  19. jún
* USA –  29. august

## Známe ženy s menom Jerry
* Jerry Hallová – americká modelka
* Jerry Kay Clements – americká advokátka a právnička

## Známi muži s menom Jerry
* Jerry Goldsmith – americký skladateľ filmovej hudby
* Jerry Jaroslav Krúpa – vedecký, literárny a kultúrny pracovník pôsobiaci v USA, slovenského pôvodu
* Jerry Lee Lewis – americký rokenrolový a country spevák, skladateľ a pianista
* Jerry Lewis – americký herec, spevák, producent a režisér
* Jerry Reed – americký country spevák, gitarista a textár

## Referencie

## Pozri aj
* Tom a Jerry

## Externé odkazy
* kalendar.zoznam.sk
* mynameday.com
* Girl mame - thinkbabynames.com
*  Girl mame - parenting.com 
* Babynamewizard.com 
*  Babycenter.com

Kategória:Krstné mená
Kategória:Ženské mená
Kategória:Mužské mená
Difúzna leiomyomatóza maternice

**Difúzna leiomyomatóza maternice** je vzácnou formou nezhubného nádorového ochorenia, leiomyómu maternice. Je pre ňu typické veľké množstvo malých, zle ohraničených (na rozdiel od klasických) myómov, ktoré často splývajú. Tumorčeky sú roztrúsené v celej maternici a spôsobujú tak jej celkové zväčšenie.

## Klasifikácia
* D25: Leiomyóm maternice
** D25.0: Submukózny leiomyóm maternice
** D25.1: Intramurálny leiomyóm maternice 
** D25.2: Subserózny leiomyóm maternice 
** D25.9: Nešpecifikovaný leiomyóm maternice 

## Zdroje


Kategória:Nezhubné nádory maternice
Inovačný manažment

**Inovačný manažment** (iné názvy **manažment inovácií, riadenie inovácií**) je ucelený manažérsky nástroj pre efektívne riadenie procesov inovácii v podnikateľskej jednotke. Výsledkom komplexných inovačných akcií sú výrobky a služby s maximálnou hodnotou pre zákazníka. Inovácia je praktické prenesenie ideí do nových produktov (výrobkov a služieb), procesov,systémov a spoločenských vzťahov.

Je odpoveďou na rozvoj techniky, na novovzniknuté ekonomické a ekologické potreby, prispôsobenie sa zmeneným podmienkam, prináša niečo nové alebo zdokonaľuje už existujúce. Cieľom inovačného manažmentu je neustále prinášať zlepšenia a tým  pružne uspokojovať rastúce požiadavky zákazníkov. Inovačný manažment zabezpečuje konkurencieschopnosť podniku.

## Externé odkazy
*http://www.law.muni.cz/edicni/sborniky/cofola2008/files/pdf/ekonom/kosabkova_lucia_kolencik_juraj.pdf
*http://casopisy.euke.sk/mtp/clanky/2-2006/demjanova.pdf 
*http://www.masm.sk/domain/masm/files/kvalita/2007/kvalita-1-2007.pdf 
*http://www.svses.cz/skola/akce/konf/inovace05/texty/zauskova.pdf

Kategória:Manažment